పి.రాములు

పోతుగంటి రాములు తెలంగాణ రాష్ట్రానికి చెందిన రాజకీయ నాయకుడు, నాగర్‌కర్నూల్ లోకసభ నియోజకవర్గ పార్లమెట్ సభ్యుడు.

జననం
రాములు 1952, ఆగస్టు 17న ఎల్లమ్మ, నాగయ్య దంపతులకు నాగర్‌కర్నూల్ జిల్లా, కల్వకుర్తి మండలం, గుండూరు గ్రామం లో జన్మించాడు. ఉస్మానియా విశ్వవిద్యాలయం నుండి బిఏ పూర్తిచేసి, వ్యవసాయ రంగంలో పనిచేశాడు.

వ్యక్తిగత జీవితం 
రాములుకు 1977, మే 12న భాగ్యలక్ష్మితో వివాహం జరిగింది. వీరికి ఇద్దరు కుమారులు, ఒక కుమార్తె.

రాజకీయ విశేషాలు
1994లో తెలుగుదేశం పార్టీ తరపున అచ్చంపేట అసెంబ్లీ నియోజకవర్గం అభ్యర్థిగా గెలుపొంది ఉమ్మడి ఆంధ్రప్రదేశ్ అసెంబ్లీలో తొలిసారిగా అడుగుపెట్టాడు. 1999లో జరిగిన ఎన్నికల్లో రెండోసారి ఎమ్మెల్యేగా గెలిచి క్రీడలు, యువజన సేవల శాఖామంత్రిగా పనిచేశాడు. 2004లో జరిగిన ఎన్నికల్లో ఓటమి పాలయ్యాడు. 2009లో జరిగిన ఎన్నికల్లో తెలుగుదేశం పార్టీ తరపున పోటీ చేసి గెలుపొందాడు.

2019లో జరిగిన 17వ లోక్ సభ ఎన్నికల్లో నాగర్‌కర్నూల్ లోకసభ నియోజకవర్గం నుంచి తెలంగాణ రాష్ట్ర సమితి పార్టీ తరపున పోటీ చేసి సమీప కాంగ్రెస్ పార్టీ అభ్యర్థి మల్లు రవి పై 1,89,748 ఓట్ల మెజారిటీతో గెలుపొందాడు. 2019, సెప్టెంబరు 13 నుండి హోం వ్యవహారాలపై స్టాండింగ్ కమిటీ సభ్యుడిగా, పర్యావరణ మంత్రిత్వ శాఖ, అటవీ- వాతావరణ మార్పు సంప్రదింపుల కమిటీ సభ్యుడిగా ఉన్నాడు.

ఇతర వివరాలు 
ఇజ్రాయెల్, జపాన్, దక్షిణ కొరియా మొదలైన దేశాలలో పర్యటించాడు.

మూలాలు

జీవిస్తున్న ప్రజలు
1952 జననాలు
నాగర్‌కర్నూల్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
నాగర్‌కర్నూల్ జిల్లా నుండి ఎన్నికైన లోక్‌సభ సభ్యులు
నాగర్‌కర్నూల్ జిల్లా రాజకీయ నాయకులు
నాగర్‌కర్నూల్ జిల్లా వ్యక్తులు
నాగర్‌కర్నూల్ జిల్లాకు చెందిన ఆంధ్రప్రదేశ్ రాష్ట్ర మంత్రులు
తెలంగాణ రాష్ట్ర సమితి రాజకీయ నాయకులు